ตลาดหุ้นเช้าเปิดมาร่วง 5 จุด
ตลาดหุ้นช่วงเช้า ณ เวลา 10.01 น. ดัชนีเปิดมาร่วงทันที 5 จุด ที่ 755.03 จุด หรือลดลงไม่ถึง 1 % แต่น้อยกว่าเพื่อนบ้านที่เฉลี่ย 1-2 % &nbsp;นักวิเคราะห์ บล.ทรีนิตี้ เปิดเผยว่า ตลาดหุ้นไทยยังลงต่อหลังการเมืองยังคงกดดันหนัก เมื่อเกิดความรุนแรงเพิ่มขึ้นหลังจากเจ้าหน้าที่ทหารส่งรถถังและเพิ่มกำลังเริ่มมาตรการกระชับวงล้อมเพื่อขอคืนพื้นที่ตั้งแต่เช้ามืดวันนี้ แถมตลาดหุ้นต่างประเทศยังร่วงหนักจากมาตรการคุมเข้มทางการเงิน โดยตลาดหุ้นนิวยอร์คร่วงถึง 1 %&nbsp; ดัชนีดาวน์โจนส์ร่วง 100 กว่าจุด และล่าสุดดัชนีนิกเกอิของญี่ปุ่นก็ร่วง 163 จุดกลยุทธ์ลงทุน แนะนักลงทุนเล่นสั้น เฉพาะหุ้นกลุ่มพลังงาน เมื่อรีบาวน์ก็ให้ขายทำกำไร กรอบการลงทุน แนวรับ 735 แนวต้าน 765 จุด
19 พ.ค. 2553

ตลาดหุ้นช่วงเช้า ณ เวลา 10.01 น. ดัชนีเปิดมาร่วงทันที 5 จุด ที่ 755.03 จุด หรือลดลงไม่ถึง 1 % แต่น้อยกว่าเพื่อนบ้านที่เฉลี่ย 1-2 %  นักวิเคราะห์ บล.ทรีนิตี้ เปิดเผยว่า ตลาดหุ้นไทยยังลงต่อหลังการเมืองยังคงกดดันหนัก เมื่อเกิดความรุนแรงเพิ่มขึ้นหลังจากเจ้าหน้าที่ทหารส่งรถถังและเพิ่มกำลังเริ่มมาตรการกระชับวงล้อมเพื่อขอคืนพื้นที่ตั้งแต่เช้ามืดวันนี้ แถมตลาดหุ้นต่างประเทศยังร่วงหนักจากมาตรการคุมเข้มทางการเงิน โดยตลาดหุ้นนิวยอร์คร่วงถึง 1 %  ดัชนีดาวน์โจนส์ร่วง 100 กว่าจุด และล่าสุดดัชนีนิกเกอิของญี่ปุ่นก็ร่วง 163 จุดกลยุทธ์ลงทุน แนะนักลงทุนเล่นสั้น เฉพาะหุ้นกลุ่มพลังงาน เมื่อรีบาวน์ก็ให้ขายทำกำไร กรอบการลงทุน แนวรับ 735 แนวต้าน 765 จุด
ด้านนายสมพล เกียรติไพบูลย์ ประธานกรรมการ ตลาดหลักทรัพย์แห่งประเทศไทย กล่าวว่า ดัชนีหุ้นไทยร่วง 5 จุด ซึ่งลดลงไม่ถึง 1 % ถือว่าลดลงไม่มาก เมื่อเทียบกับตลาดภูมิภาคที่เฉลี่ยลดลง 1-2 % สะท้อนให้เห็นว่าดัชนีหุ้นไทยยังไหวอยู่ ส่วนวันนี้ตลาดหุ้นไทยมีการซื้อขายเฉพาะช่วงเช้าเท่านั้น และปิดซื้อขายช่วงบ่ายเพราะประเมินสถานการณ์แล้วว่าเหตุการณ์จะรุนแรง ส่วนพรุ่งนี้จะตลาดหุ้นจะเปิดการซื้อขายหรือไม่ ต้องขอรอประเมินสถานการณ์เป็นรายวันก่อน